text: Landejendom brændt i Frøslev
  31 januar 2011 kl. 07.46
  De frivillige brandværn fra begge sider af den dansk-tyske grænse rykkede sidst på eftermiddagen søndag ud for at bekæmpe en brand på Vestergade i Frøslev.
  Branden i den gamle landejendom opstod formentlig i skorstenen.
  Bygningen blev stærkt beskadiget, men ingen mennesker kom noget til.
  Frøslev Frivillig Brandværn og Freiwillge Feuerwehr Ellund fik i fællesskab nedkæmpet branden.
  